Ert þú ein / einn af þeim sem hefur ekki fundið rétta ilmvatnið ? Við hvetjum þig til að lesa lengra . . Lúxus merkið BYREDO er mætt í Madison Ilmhús og Trendnet tryllist yfir fréttunum ! BYREDOer sænskt ilmhús sem hefur á umliðnum árum vakið eftirtekt fyrir framúrskarandi ilmi og fágaða hönnun . Fyrirtækið var stofnað árið 2006 af Ben Gorham sem hefur tileinkaði líf sitt ilmfræðinni . Ben Gorham kom í heiminn í Svíþjóð en á indverska móður og kanadískan föður . Hann ólst upp í Toronto , New York og Stokkhólmi . Ben gekk í listaskóla en það var þar sem ilmfræðingurinn Pierre Wulff sannfærði Ben um að nýta ástríðu sína fyrir ilmum og fara út í ilmvatnsgerð . Þar kom helst til að Ben tjáði Pierre að hann gæti enn munað eftir ilminum af föður sínum en sá yfirgaf fjölskylduna þegar Ben var barn . Þar hófst ferðalagið , leitin að ilminum sem faðir hans bar . Þar með varð upphafið af BYREDO . Ferðalagið er Ben leitaði að ilmi föður síns breytti lífi hans . Fyrstu ilmirnir sem hann blandaði eru Green , Chembur , Pulp , Rose Noir og Gypsy Water . Sá síðast nefndi seldist næstbest allra ilma í Barneys í New York strax á fyrsta árinu og hefur alla tíð síðan verið einn vinsælasti ilmurinn í ilmlínu Byredo . Fyrir fjórum árum þróaði Byredo línu ilmkjarnaolíuilma úr einstaklega fáguðum hráefnum , í mjög takmörkuð upplagi og voru þeir aðeins fáanlegir í takmarkaðan tíma og aðeins í verslunum Byredo og hjá „ Saks Fifth Avenue “ . Ilmlínan naut mikilla vinsælda meðal ilmunnenda en hefur verið vandfundin alveg frá byrjun . Færri hafa fengið en hafa viljað . „ Ég er mjög hrifin af hugmyndinni um ilm sem slæðu eða öryggishulu , tilfinningin um að hylja sig með varnarhjúp . Hugmyndin er tilvísun í biblíusöguna af sjö slæðu dansi Salome , sem mér hefur alltaf þótt tælandi og seyðandi “ segir Ben um innblástur línunnar . Nú endurkynnir Byredo þrjá vinsælustu ilmina í þessari mögnuðu línu en færir þá í aðgengilegri Eau de Parfume búning . Ilmirnir eru tileinkaðir ævintýrum næturmyrkursins og er þeim ætlað að klæða þann sem hann ber glæsileika og fágun . Ben notar höfug blóm sem blómstra við ljósaskiptin auk munúðarfullrar fegurðar og ilms leðurs til þess að kalla fram dulúð og spennu næturinnar . Ilmirnir þrír eru : REINE DE NUIT sem er sannarlega drottning næturinnar , blómlegur ilmur með saffran , musku og patchouli í botninn . CASABLANCA LILY , ríkulegur blómailmur , mjúkur , hreinlegur næstum sætur með hunangi , plómum og negul . SELLIER , söðlasmiðurinn . Seyðmögnuð blanda reyks , birkis , mosa , tóbaks og leðurs . Madison Ilmhús í Aðalstræti hefur orðið þess heiður aðnjótandi að fá þessa ilmlínu í sölu en hún verður aðeins fáanleg í verslunum Byredo og hjá örfáum söluaðilum .